Document ID: 31995D0554

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Δεκεμβρίου 1995 που επιτρέπει στα κράτη μέλη να εγκρίνουν προσωρινώς την εμπορία δασικού πολλαπλασιαστικού υλικού που δεν πληροί τις απαιτήσεις των οδηγιών 66/404/ΕΟΚ και 71/161/ΕΟΚ του Συμβουλίου (95/554/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/404/ΕΟΚ του Συμβουλίου της 14ης Ιουνίου 1966 περί εμπορίας δασικού πολλαπλασιαστικού υλικού (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15,
την οδηγία 71/161/ΕΟΚ του Συμβουλίου της 30ής Μαρτίου 1971 περί κανόνων εξωτερικής ποιότητας του δασικού πολλαπλασιατικού υλικού που αποτελεί αντικείμενο εμπορίας στο εσωτερικό της Κοινότητας (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 15,
τα αιτήματα τα οποία υπέβαλαν ορισμένα κράτη μέλη,
Εκτιμώντας:
ότι η παραγωγή πολλαπλασιαστικού υλικού των ειδών που αναφέρονται στα παραρτήματα είναι, αυτή τη στιγμή, ανεπαρκής σε όλα τα κράτη μέλη, με αποτέλεσμα να μην πληρούνται οι απαιτήσεις τους για πολλαπλασιαστικό υλικό σύμφωνα με τις διατάξεις των οδηγιών 66/404/ΕΟΚ και 71/161/ΕΟΚ 7 ότι οι τρίτες χώρες δεν είναι σε θέση να παράσχουν επαρκείς ποσότητες πολλαπλασιαστικού υλικού των συγκεκριμένων ειδών, το οποίο να παρέχει τις ίδιες εγγυήσεις με το κοινοτικό πολλαπλασιαστικό υλικό και να είναι σύμφωνο με τις διατάξεις των προαναφερθεισών οδηγιών 7 ότι, γι' αυτό το λόγο, θα πρέπει να επιτραπεί στα κράτη μέλη να εγκρίνουν, για μια περιορισμένη χρονική περίοδο, την εμπορία πολλαπλασιαστικού υλικού των εν λόγω ειδών το οποίο να πληροί λιγότερο αυστηρές απαιτήσεις, προκειμένου να καλυφθεί η έλλειψη πολλαπλασιαστικού υλικού σύμφωνα με τις απαιτήσεις της οδηγίας 66/404/ΕΟΚ ή της οδηγίας 71/161/ΕΟΚ 7 ότι, για λόγους γενετικής, το πολλαπλασιαστικό υλικό πρέπει να συλλέγεται στον τομέα προέλευσης, στο φυσικό περιβάλλον των συγκεκριμένων ειδών, και να παρέχονται οι αυστηρότερες δυνατές εγγυήσεις για τη διασφάλιση της ταυτότητας του υλικού 7 ότι, επιπλέον, το πολλαπλασιαστικό υλικό θα πρέπει να τίθεται σε εμπορία μόνον εφόσον συνοδεύεται από ένα έγγραφο, το οποίο περιλαμβάνει ορισμένες λεπτομερείς πληροφορίες σχετικές με το εν λόγω πολλαπλασιαστικό υλικό 7 ότι θα πρέπει, επιπλέον, να επιτρέπεται σε καθένα από τα κράτη μέλη να χορηγεί άδεια εμπορίας, στην επικράτειά του, σπόρων για σπορά και φυτών για φύτευση που πληρούν λιγότερο αυστηρές απαιτήσεις όσον αφορά την προέλευση, όπως ορίζεται στην οδηγία 66/404/ΕΟΚ, ή σπόρων για σπορά που πληρούν λιγότερο αυστηρές απαιτήσεις όσον αφορά την ειδική καθαρότητα, όπως ορίζεται στην οδηγία 71/161/ΕΟΚ, εάν έχει εγκριθεί η εμπορία του υλικού αυτού στα υπόλοιπα κράτη μέλη, δυνάμει της παρούσας απόφασης 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Επιτρέπεται στα κράτη μέλη να εγκρίνουν την εμπορία, στην επικράτειά τους, σπόρων για σπορά που δεν πληρούν τις απαιτήσεις όσον αφορά την προέλευση, όπως ορίζεται στο παράρτημα Ι της οδηγίας 66/404/ΕΟΚ, και υπό τον όρο ότι έχει παρασχεθεί η απόδειξη η οποία αναφέρεται στο άρθρο 2 όσον αφορά τον τόπο παραγωγής του σπόρου και το υψόμετρο στο οποίο συλλέχθηκε.
2. Επιτρέπεται στα κράτη μέλη να εγκρίνουν την εμπορία, στην επικράτειά τους, φυτών προς φύτευση τα οποία παράγονται στην Κοινότητα από τον προαναφερθέντα σπόρο.
Άρθρο 2
1. Η απόδειξη που αναφέρεται στο άρθρο 1 παράγραφος 1 και στο άρθρο 4 πρέπει να θεωρείται ότι παρέχεται όταν το πολλαπλασιαστικό υλικό ανήκει στην κατηγορία «πολλαπλασιαστικού υλικού αναγνωρισμένης προέλευσης», όπως ορίζεται στο σύστημα του Οργανισμού Οικονομικής Συνεργασίας και Ανάπτυξης (ΟΟΣΑ) για τον έλεγχο του δασικού πολλαπλασιαστικού υλικού που διακινείται στο διεθνές εμπόριο ή σε άλλη κατηγορία που ορίζεται στο εν λόγω σύστημα.
2. Σε περίπτωση που το σύστημα του ΟΟΣΑ, που αναφέρεταισ την παράγραφο 1, δεν εφαρμόζεται στον τόπο προέλευσης του πολλαπλασιαστικού υλικού, πρέπει να μπορούν να γίνουν αποδεκτά άλλα επίσημα αποδεικτικά στοιχεία.
3. Όπου δεν μπορούν να παρασχεθούν επίσημες αποδείξεις, τα κράτη μέλη δύνανται να αποδεχθούν άλλα μη επίσημα αποδεικτικά στοιχεία.
Άρθρο 3
Επιτρέπεται στα κράτη μέλη, σύμφωνα με τους όρους του παραρτήματος ΙΙ, να εγκρίνουν την εμπορία, στην επικράτειά τους, σπόρων προς σπορά που δεν πληρούν τις απαιτήσεις σχετικά με την ειδική καθαρότητα του παραρτήματος Ι της οδηγίας 71/161/ΕΟΚ, υπό τον όρο ότι το απαιτούμενο από το άρθρο 9 της οδηγίας 66/404/ΕΟΚ έγγραφο φέρει την ένδειξη:
«Σπόροι για σπορά που δεν πληρούν τις απαιτήσεις ειδικής καθαρότητας».
Άρθρο 4
Επιτρέπεται στα κράτη μέλη, σύμφωνα με τους όρους του παραρτήματος ΙΙΙ, να εγκρίνουν την εμπορία, στην επικράτειά τους, πολλαπλασιαστικού υλικού που δεν πληροί, ούτε τις απαιτήσεις όσον αφορά την προέλευση όπως ορίζεται στην οδηγία 66/404/ΕΟΚ, ούτε τις απαιτήσεις σχετικά με την ειδική καθαρότητα του παραρτήματος Ι της οδηγίας 71/161/ΕΟΚ, υπό τον όρο ότι:
- έχει παρασχεθεί η απόδειξη η οποία αναφέρεται στο άρθρο 2 όσον αφορά τον τόπο προέλευσης του σπόρου και το υψόμετρο στο οποίο συλλέχθηκε, και - το απαιτούμενο από το άρθρο 9 της οδηγίας 66/404/ΕΟΚ έγγραφο φέρει την ένδειξη:
«Σπόροι για σπορά που δεν πληρούν τις απαιτήσεις ειδικής καθαρότητας».
Άρθρο 5
Επιτρέπεται στα κράτη μέλη, εκτός εκείνων που υπέβαλαν αίτηση, υπό τους όρους που ορίζονται στα παραρτήματα Ι, ΙΙ και ΙΙΙ αντίστοιχα, και για τους σκοπούς που προορίζονται από τα αιτούντα κράτη μέλη, να εγκρίνουν την εμπορία, στην επικράτειά τους, σπόρων προς σπορά και φυτών προς φύτευση, η εμπορία των οποίων επιτρέπεται δυνάμει της παρούσας απόφασης.
Άρθρο 6
Οι εγκρίσεις που προβλέπονται στο άρθρο 1 παράγραφος 1, στο άρθρο 3 και στο άρθρο 4, εφόσον αφορούν την πρώτη τοποθέτηση στην αγορά της Κοινότητας δασικού πολλαπλασιαστικού υλικού, θα λήξουν στις 30 Νοεμβρίου 1996. Οι εγκρίσεις αυτές, στο βαθμό που αφορούν επόμενη τοποθέτηση στην αγορά της Κοινότητας, θα λήξουν στις 31 Δεκεμβρίου 1998.
Άρθρο 7
Όσον αφορά την πρώτη τοποθέτηση στην αγορά δασικού πολλαπλασιαστικού υλικού, όπως αναφέρεται στο άρθρο 6, τα κράτη μέλη γνωστοποιούν αμέσως στην Επιτροπή και στα άλλα κράτη μέλη τις ποσότητες πολλαπλασιαστικού υλικού που πληρούν λιγότερο αυστηρές απαιτήσεις και των οποίων έχει εγκριθεί η εμπορία, στην επικράτειά τους, στα πλαίσια της παρούσας απόφασης.
Άρθρο 8
Η παρούσα απόφαση απευθύνεται στα κράτη μέλη.
Βρυξέλλες, 12 Δεκεμβρίου 1995.

Labels: 3
6